สอบถามหน่อยครับ ยา Fluoxitine20 mg Actisac ใช้รักษาโรคอะไรได้บ้างครับ เม็ดแคปซูลสีเขียวอ่อนขาว
สวัสดีค่ะ ยาActisacคือตัวยาFluoxetineซึ่งเป็นยาต้านซึมเศร้าในกลุ่มSSRI (Selective Serotonin Reuptake Inhibitors)ออกฤทธิ์เพิ่มปริมาณของสารเซโรโทนินในสมอง จึงช่วยปรับสมดุลของสารเคมีในสมองใช้สำหรับรักษาโรคซึมเศร้า โรคตื่นตระหนก โรคย้ำคิดย้ำทำ โรคการกินที่ผิดปกติ และกลุ่มอาการอารมณ์ผิดปกติก่อนมีประจำเดือนสำหรับขนาดยาที่ใช้ จะขึ้นอยู่กับว่าใช้รักษาโรคใด เช่น หากเป็นโรคซึมเศร้า หรือย้ำคิดย้ำทำ ก็จะเริ่มทานครั้งละ20มิลลิกรัม หากเป็นโรคตื่นตระหนก ก็จะให้เริ่มทานที่10มิลลิกรัม เป็นต้นผลข้างเคียงที่อาจพบได้จากการทานยา ได้แก่ เบื่ออาหาร คลื่นไส้ นอนไม่หลับ มึวหัว ผมร่วง ลิ้นรับรสผิดปกติ ปัสสาวะบ่อย น้ำหนักลด ปวดท้อง แน่นท้อง ผิวไวต่อแสงแดดมากขึ้น ปากแห้ง หย่อนสมรรถภาพทางเพศ เป็นต้นการใช้ยาชนิดนี้ ควรอยู่ในการดูแลของแพทย์ เพราะอาจทำให้อารมณ์เปลี่ยนแปลงไปในทางที่แย่ลงหรืออาจมีความคิดฆ่าตัวตายได้ และไม่ควรหยุดรับประทานยานี้ทันทีเนื่องจากจะทำให้เกิดอาการถอนยาได้